laion/Wikipedia-Exotic huggingface dataset:
Boom Boom Boom

"Boom Boom Boom" (בעברית: "בום בום בום") הוא שיר שהוקלט על ידי הזמרת הישראלית ריטה, עליו חתום גם המוזיקאי ELK. הוא יצא לאור ב-8 באפריל 2022, בהוצאת חברות התקליטים ריש הפקות ונענע דיסק, כסינגל המוביל מתוך אלבומם המשותף, Duende‏ (2024). את השיר כתבו השניים ביחד עם פטריסיה אורי כהן להפקה מוזיקלית של ELK ובועז וולף. "Boom Boom Boom" הוא שיר הנושא הרשמי של סדרת הטלוויזיה הישראלית "מלכות" (2018–2022). השיר הגיע למקום השלושה-עשר במצעד של מדיה פורסט. בהמשך, דורג במקום השנים-עשר. השיר נכתב על ידי פטריסיה אורי כהן, אייל ליאון קצב, ריטה יהאן-פרוז, הולחן על ידי קצב ויהאן-פרוז והופק על ידי ELK ובועז וולף. על השיר אמרה ריטה: ”החיבור עם אייל ליאון קצב (ELK) באלבום המיוחד הזה קרה באופן מקרי לגמרי. נפגשנו באולפן שלאייל לטובת פרויקט מסוים (שלא יצא לפועל.) בסוף הפגישה השמיע לי אייל שיר שיצר והתחברתי מיד לרוח היצירה”. בעטיפת הסינגל צוין שם האלבום, Duende. ב-27 במאי 2022 יצא לאור הרמיקס הרשמי של "Boom Boom Boom" שנוצר על ידי הדי ג'יי עופר ניסים. ב-8 ביולי באותה השנה, יצא מיני-אלבום רמיקסים רשמי שכלל ארבע רצועות בסך הכל, את השיר המקורי, רמיקס "עונת המדבר" ושני רמיקסים של ניסים. הווידאו קליפ הרשמי של השיר פורסם ב-10 באפריל 2022, יומיים לאחר יציאתו כסינגל. בתחילתו, ניתן לראות את ELK דופק על דלת של מבנה ובתוכו רקדנים. בהמשך, ניתן לראותו ביחד עם ריטה כשהיא רוקדת על במה והוא מנגן מאחוריה. הקליפ כולל סצנות ריקודים שונות השזורות זו בזו. קליפ נוסף של הרמיקס "עונת המדבר" פורסם ב-3 ביולי 2022 וכלל את קטעי הריקוד של ריטה בלבד. שני הרמיקסים שנוצרו על ידי עופר ניסים פורסמו גם הם בהתאמה והועלו לערוץ היוטיוב של ריטה. סרטון השיר "Boom Boom Boom" באתר יוטיוב פטריסיה אורי כהן, אייל ליאון קצב, ריטה יהאן-פרוז ריטה הערוץ הרשמי Rita Official (2022-04-10), Rita and ELK (DUENDE) – Boom Boom Boom, נבדק ב-2024-07-21 Duende, 2024-07-16, נבדק ב-2024-07-21 Malkot, 2018-10-24, נבדק ב-2024-07-21 niv the tool, המצעד השבועי של מדיה פורסט, באתר mediaforest-group ריטה מוציאה שיר וקליפ חדש ומפתיע, ‏2022-04-11 Boom Boom Boom, 2022-04-08, נבדק ב-2024-07-21 Boom Boom Boom (Offer Nissim Remix), 2022-05-27, נבדק ב-2024-07-21 Boom Boom Boom, 2022-07-08, נבדק ב-2024-07-21 ריטה הערוץ הרשמי Rita Official (2022-07-03), Rita and ELK (DUENDE) – Boom Boom Boom (Desert Session), נבדק ב-2024-07-21 ריטה הערוץ הרשמי Rita Official (2022-05-26), Rita and ELK (DUENDE) – Boom Boom Boom | Offer Nissim Remix, נבדק ב-2024-07-21 Offer Nissim Official (2022-07-07), Rita & ELK DUENDE - Boom Boom Boom | Offer Nissim Show Mix, נבדק ב-2024-07-21
היינריך הראשון, דוכס בראונשווייג-גרובנהאגן

היינריך הראשון, דוכס בראונשווייג-גרובנהאגן (בגרמנית: Herzog Heinrich von Braunschweig-Lüneburg; נולד באוגוסט 1267 - 7 בספטמבר 1322), דוכס בראונשווייג-לינבורג, המכונה הנכבד (בגרמנית: Heinrich der Wunderliche, בלטינית: Henricus Mirabilis), חבר בבית ולף, היה השליט הראשון של נסיכות גרובנהאגן משנת 1291 ועד מותו. היינריך נולד באוגוסט 1267, והוא היה בנם הבכור של אלברכט הראשון, דוכס בראונשווייג-לינבורג ואשתו השנייה אדלייד, בתו של בוניפאס השני, מרקיז מונפראט. אביו שלט בדוכסות בראונשווייג-לינבורג ביחד עם אחיו יוהאן, עד ששניהם חילקו את שטחם ב-1269. אלברכט המשיך לשלוט בנסיכות וולפנביטל עד מותו ב-1279. היינריך שלט לראשונה בנסיכות וולפנביטל הבראונשווייגית ביחד עם אחיו הצעירים אלברכט השני השמן ווילהלם הראשון. ב-1291 חילקו שוב את השטח; היינריך קיבל את השטח שזכה לכינוי נסיכות גרובנהאגן. היא כללה את הערים איינבק, חצי מהמלין, קלאוסטאל, אמלונגסבורן, דודרשטאדט, הרצברג ואוסטרודה. היינריך הסתכסך עם אחיו אלברכט, שקיבל את נסיכות גטינגן, על שאר האזורים הקטנים סביב בראונשווייג ווולפנביטל, אך אלברכט ניצח, והיינריך נסוג לגרובנהאגן. הוא לקח את איינבק כמקום מגוריו. בשנת 1320 מונה היינריך לרוזן פלטין של סקסוניה על ידי הקיסר. הוא מת ב-1322, ושלושת בניו שנותרו בחיים שלא הצטרפו לכנסייה חילקו את הטריטוריה שלו זה בזה. היינריך התחתן עם אגנס, בתו של אלברכט השני, מרקיז מייסן, בשנת 1282. נולדו להם 16 ילדים: אליזבת (נולדה ב-1282 לערך), נישאה לפרידריך, רוזן בייכלינגן אוטו (נולד בסביבות 1283, נפטר ב-1309 או לפני כן) אלברכט (נולד בסביבות 1284, נפטר לאחר 1341), הצטרף למסדר הטבטוני אדלייד (1285–1320), נישאה ליינדז'יך הראשון, מלך בוהמיה פאצי (בת; נולדה ב-1286 בערך, מתה לפני או בשנת 1312) אגנס, אם המנזר של אוסטרודה (נולדה ב-1287 לערך, מתה בין השנים 1332 ל-1336) היינריך (נולד בערך ב-1289, נפטר לפני או ב-1351) פרידריך (בערך 1291 - 1323 לערך) אדלהייד מבראונשווייג (בערך 1293 - 17 באוגוסט 1324), נישאה לאנדרוניקוס השלישי, קיסר האימפריה הביזנטית קונרד (בערך 1294 - 1320 לערך) מכטילד (בערך 1295 - בין 24 באוקטובר 1333 ל-14 במרץ 1344), נישאה ליוהאן השני מוורלה ארנסט (בערך 1297 - 11 במרץ 1361) וילהלם (בערך 1298–1360) ריכררדיס, אם המנזר של אוסטרודה (נולדה ב-1300 לערך, מתה בין 1332 ל-1336) מרגרט (נולדה בערך ב-1300, מתה ב-1312 או אחריה) יוהאן, (נולד לפני 1322, מת ב-23 במאי 1367), פרובסט באיינבק
פיליס סמית'

פיליס סמית' (באנגלית: Phyllis Smith, נולדה ב-15 באוגוסט 1949) היא שחקנית אמריקאית. היא ידועה בעיקר בזכות משחקה בתפקיד פיליס לאפין ואנס בסדרת הטלוויזיה "המשרד", ותפקיד הדיבוב שלה שזכה לשבחים בתור עצב (Sadness) בסרטי "הקול בראש" ו"הקול בראש 2". בנוסף, כיכבה בתור בטי ברודריק-אלן בסדרת נטפליקס עטורת שבחים בשם "The OA". סמית' נולדה בסנט לואיס בשנת 1949. היא סיימה את לימודיה בתיכון קליבלנד. ב-1972 סמית' סיימה את לימודיה באוניברסיטת מיזורי - סנט לואיס, עם תואר בחינוך. בשנות ה-70 וה-80, היא הייתה רקדנית, מעודדת של קבוצת הכדורגל סנט לואיס קרדינלס, ושחקנית בורלסקה, כאשר לדבריה: "לא התפשטתי, אבל לבשתי נוצות"". היא נאלצה להפסיק לרקוד לאחר שספגה פציעה בברך. בשנים לאחר מכן, עבדה בהוליווד, קליפורניה, כשחקנית ומלהקת. סמית' עבדה כמלהקת שותפה תחת המלהקת אליסון ג'ונס, בסדרת הטלוויזיה "המשרד", ואז הציעו לה את התפקיד של פיליס לאפין ואנס, דמות שנוצרה במיוחד עבורה: אשת מכירות רכה שנוטה לא להסכים עם מנהל המשרד, מייקל סקוט (בגילומו של סטיב קארל). סמית' קיבלה את פרסי גילדת שחקני המסך ב-2006 וב-2007, על הופעתה ב"המשרד", בקטגוריה: "הופעה יוצאת מן הכלל של אנסמבל בסדרה קומית". ביוני 2008, היא הופיעה עם צוות השחקנים של "המשרד", בתוכנית Celebrity Family Feud (אנ'). ב-2011 היא שיחקה בתפקיד משנה בסרט "מורה רעה". ב-2015, היא דיבבה את הדמות עצב (Sadness) בסרט "הקול בראש" של פיקסאר, וזכתה לשבחים על הופעתה מצד מבקרי קולנוע. מאוחר יותר, היא הופיעה כאורחת קבועה בסדרה "The OA". בפברואר 2023, סמית' הופיעה יחד עם עמיתה לתוכנית "המשרד", לסלי דייוויד בייקר בפרסומת ל-Honey Nut Cheerios. סמית' חזרה על תפקידה כעצב ב"הקול בראש 2" בשנת 2024. מדיה וקבצים בנושא פיליס סמית' בוויקישיתוף פיליס סמית', במסד הנתונים הקולנועיים IMDb (באנגלית) פיליס סמית', באתר AllMovie (באנגלית) פיליס סמית', באתר Rotten Tomatoes (באנגלית) פיליס סמית', במסד הנתונים הקולנועיים KinoPoisk (ברוסית) פיליס סמית', באתר MusicBrainz (באנגלית) Mike Rose, Today’s famous birthdays list for August 15, 2022 includes celebrities Jennifer Lawrence, Joe Jonas, cleveland.com, ‏15 באוגוסט 2022 St. Louis Hometown Stories: Phyllis Smith, Actress, stlmag, ‏24 בפברואר 2012 Tracy, Linda (Fall 2008). "It's never just another day at the office for UM-St. Louis alumna Phyllis Smith". UM St. Louis. St. Louis, MO: University of Missouri-St. Louis: 14–15. OCLC 19214058. אורכב מ-המקור ב-16 בנובמבר 2011. {{cite journal}}: (עזרה) "Office Ladies: The Pilot on Apple Podcasts". Apple Podcasts (באנגלית אמריקאית). ארכיון מ-11 ביולי 2020. נבדק ב-12 באפריל 2020. {{cite web}}: (עזרה) Grose, Jessica (23 ביוני 2011). "Questions for Phyllis Smith". Slate. ארכיון מ-22 בספטמבר 2018. נבדק ב-14 ביולי 2012. {{cite journal}}: (עזרה) Ge, Linda (12 בדצמבר 2016). "Brit Marling's Netflix Series "The OA" Promises Mystery in First Trailer Video". The Wrap. ארכיון מ-30 בדצמבר 2018. נבדק ב-12 בדצמבר 2016. {{cite news}}: (עזרה) Dessi Gomez, ‘Inside Out 2’ Voice Cast Guide: Who Voices The Emotions?, Deadline, ‏2024-06-14 (באנגלית אמריקאית)
מיל (מטבע)

מיל היה יחידת כסף בתקופת המנדט הבריטי, החלק ה-1,000 של הלירה הארץ ישראלית, שהונפק החל משנת 1927. המיל הונפק במטבעות של מיל אחד ושני מילים מנחושת, מטבעות של 5, 10 ו-20 מילים מקופרניקל (סגסוגת של נחושת וניקל) עם חור במרכזן (המטבע בן 10 מילים היה ידוע בתור "הגרוש עם החור"), ומטבעות של 50 מיל ו-100 מיל מכסף. במהלך מלחמת העולם השנייה הוחלפו מטבעות הקופרניקל במטבעות מנחושת, ומטבעות הכסף במטבעות מקופרניקל. כמו כן הונפק שטר של 500 מיל. על מטבעות המיל הבריטי היה מודפס ערך המטבע, שנה, המילה פלסטין בערבית ואנגלית והצמד פלשתינה (א"י) בעברית. גם לאחר הקמת המדינה ב-1948, ועד שנת 1952, שימש המיל (והלירה הארץ ישראלית) הילך חוקי. המטבע היחיד שהוטבע במדינת ישראל היה בן 25 מיל. בצד הערך רשום: "25 מיל" עם 2 ענפי זית מסוגננים. בצד הנושא מצויר ורשום: "ישראל" ומצויר אשכול ענבים. ממטבע זה הוטבעו בירושלים 42,650 יחידות ובהטבעה נוספת בחולון 650,000 יחידות. בתאריך 6 בספטמבר 1950 הפסיק המטבע לשמש כהילך חוקי. בשנת 1952, עם המעבר מהלירה הארץ ישראלית ללירה הישראלית, הוחלף שמו של המיל לפרוטה. המיל הוא הבסיס למשחק הטלת המטבע המפורסם עץ או פלי, שכן מצידו האחד של המטבע חקוק "עץ" ומצידו השני הכתובת פלשתינה (א"י) או בקיצור "פלי". גד ליאור, לאחר 76 שנים: נמצאה האמנה להדפסת שטרות הכסף הראשונים של המדינה, באתר ynet, 13 במאי 2024
המועצה האולימפית של אסיה

המועצה האולימפית של אסיה (באנגלית: Olympic Council of Asia, בראשי תיבות: OCA) היא גוף מנהל של ספורט באסיה המאגד 45 ועדים אולימפיים לאומיים מהיבשת. מטה הארגון נמצא בכווית סיטי, כווית. במהלך אולימפיאדת לונדון (1948) החליטו הוועדים האולימפיים הלאומיים של אסיה לארגן את משחקי אסיה, אירוע ספורט רב-ענפי של מדינות היבשת. בשנה שלאחר מכן אורגנה פדרציית משחקי אסיה שאיגדה את הוועדים האולימפיים וארגנה את המשחקים, וב-16 בנובמבר 1982 הוקמה בניו דלהי, הודו, המועצה האולימפית של אסיה שהוכרה על ידי הוועד האולימפי הבין-לאומי באותה שנה. ב-8 ביולי 2023 נבחר הכוויתי טלאל פהד אל-אחמד א-סבאח לנשיא הארגון. עם זאת, ב-30 ביולי ביקש הוועד האולימפי הבין-לאומי מראנדיר סינג ההודי, שכיהן כנשיא בפועל, להמשיך לכהן בתפקיד בזמן חקירת הבחירות. ב-13 באוקטובר ביקשה ועדת האתיקה של הוועד האולימפי מה-OCA לבטל את הבחירות בשל התערבותו של אחיו של טלאל, אחמד אל-פהד אל-אחמד א-סבאח. נכון ל-2024 חברים בארגון 45 ועדים לאומיים, כולל אלו של טאיפיי הסינית (טאיוואן), הונג קונג ופלסטין. כמעט כל הוועדים חברים גם בוועד האולימפי הבין-לאומי, למעט זה של מקאו. החברה החדשה ביותר במועצה היא מזרח טימור, שהצטרפה ב-2003. ישראל הייתה חברה בפדרציית משחקי אסיה מאז 1952, אך חברותה הופסקה לאחר משחקי אסיה 1974 בעקבות התנגדותן של מדינות ערב ומאז 1994 הוועד האולימפי בישראל הוא חלק מהוועדים האולימפיים האירופיים. איראן איראן איחוד האמירויות הערביות איחוד האמירויות הערביות בחריין בחריין הרשות הפלסטינית הרשות הפלסטינית ירדן ירדן כווית כווית לבנון לבנון סוריה סוריה עומאן עומאן עיראק עיראק ערב הסעודית ערב הסעודית קטר (מדינה) קטר תימן תימן אוזבקיסטן אוזבקיסטן אפגניסטן אפגניסטן טג'יקיסטן טג'יקיסטן טורקמניסטן טורקמניסטן קזחסטן קזחסטן קירגיזסטן קירגיזסטן בהוטן בהוטן בנגלדש בנגלדש הודו הודו המלדיביים המלדיביים נפאל נפאל סרי לנקה סרי לנקה פקיסטן פקיסטן הונג קונג הונג קונג הרפובליקה העממית של סין הרפובליקה העממית של סין טאיפיי הסינית טאיפיי הסינית יפן יפן מונגוליה מונגוליה מקאו מקאו קוריאה הדרומית קוריאה הדרומית קוריאה הצפונית קוריאה הצפונית אינדונזיה אינדונזיה ברוניי ברוניי הפיליפינים הפיליפינים וייטנאם וייטנאם לאוס לאוס מזרח טימור מזרח טימור מיאנמר מיאנמר מלזיה מלזיה סינגפור סינגפור קמבודיה קמבודיה תאילנד תאילנד משחקי אסיה משחקי החורף האסיאתיים משחקי החוף האסיאתיים משחקי אסיה לנוער משחקי הפנים ואמנויות הלחימה האסיאתיים הוועד האולימפי הבין-לאומי הוועדים האולימפיים האירופיים איגוד הוועדים האולימפיים הלאומיים של אפריקה קונפדרציית הכדורגל של אסיה פיב"א אסיה מדיה וקבצים בנושא המועצה האולימפית של אסיה בוויקישיתוף אתר האינטרנט הרשמי של המועצה האולימפית של אסיה (באנגלית) המועצה האולימפית של אסיה, ברשת החברתית פייסבוק המועצה האולימפית של אסיה, ברשת החברתית אקס (טוויטר) המועצה האולימפית של אסיה, ברשת החברתית אינסטגרם המועצה האולימפית של אסיה, סרטונים בערוץ היוטיוב Sheikh Talal becomes third from Al Sabah family to head OCA, רויטרס, ‏8 ביולי 2023 IOC asks Singh to continue as acting head of Olympic Council of Asia, רויטרס, ‏30 ביולי 2023 OCA elections must be invalid over Sheikh Ahmad interference, Olympic Committee ethics chief says, רויטרס, ‏13 באוקטובר 2023
משלי סנדבר

משלי סֶנְדְבָּר, או סנדבאד, היא יצירה ספרותית מימי הביניים, שנפוצה בכתבי יד רבים ובמגוון שפות. בארצות המערב היצירה נקראת 'שבעת זקני רומי'. מחבר היצירה אינו ידוע. מקורה של היצירה ככל הנראה במזרח הרחוק, בפרס או בהודו. היצירה הגיעה לאירופה באמצעות הערבים והיא נפוצה בגרסאות שונות ובשפות רבות. בישראל, היצירה ידועה בעיקר בזכות הנוסח שתיקן אברהם מאיר הברמן וראה אור לראשונה בשנת תש"ו (1946). למרות שהיצירה אינה יצירה יהודית במקורה ולא עברה עיבוד מקיף כאשר הועתקה לשפה העברית, היא הייתה פופולרית בקרב יהודים בימי הביניים. אחד מכתבי היד העבריים של היצירה הוא נוסח קדום שמקורו במזרח. היצירה בנויה כסיפור מסגרת המכיל סיפורים רבים שמשתנים מנוסח לנוסח. בסיפור המסגרת המשותף לכל הנוסחים מסופר על חכם בשם סינדבאר או סינדבאד (אנ') שלקח על עצמו ללמד את בן המלך את כל חכמתו במהירות הגדולה ביותר. יום לפני שהתייצב בן המלך לפני אביו להראות לו את אשר למד ממורו, ראה סנדבאר בכוכבים כי אסון צפוי לבן המלך והדרך היחידה למונעו היא שהבן לא יוציא הגה מפיו במשך שבוע שלם. המלך אינו מבין מה פשר שתיקתו של בנו, ואחת מנשותיו מקבלת על עצמה לדובבו. היא מנסה לפתות את בן המלך ולשכנע אותו לרצוח את אביו ולמלוך תחתיו. כאשר הוא מסרב, בלי לומר מלה, היא מעלילה עליו כי ניסה לפתותה ודורשת מהמלך להוציאו להורג. מאחר שבן המלך שותק, גוזר המלך את דינו למיתה. חכמי המלך מנסים לשכנע את המלך לבטל את הגזירה באמצעות סיפורים על בוגדנותן ורמאותן של נשים. האישה מנסה לשכנע את המלך להוציא לפועל את גזר הדין באמצעות סיפורים הפוכים, שנושאם בגידת בנים באבותיהם. כך נוצרת תחרות של סיפורים. במקור היו כנראה ארבעה-עשר סיפורים, שבעה שסופרו על ידי החכמים ושבעה שסופרו על ידי אשת המלך, אך בנוסחים שלפנינו מספרם של הסיפורים משתנה. חלק מהסיפורים מופיעים כמעט בכל הנוסחים ואחרים מיוחדים לנוסח זה או אחר. מרבית הסיפורים עוסקים בעניינים שבינו לבינה ובסיפורי תרמית וכסילות מסוגים שונים, בעלי אופי הומוריסטי פיקאנטי ולעיתים כוללים ניבולי פה. בין המהדורות של היצירה ניתן למצוא את הנוסח שתיקן אברהם מאיר הברמן, שראה אור לראשונה בשנת תש"ו (1946). בנוסף, קיימים דברי הסבר מתוך ספרו של יוסף דן "הסיפור העברי בימי-הביניים". נוסח עממי של אחד הסיפורים נרשם על ידי גב' צילה זנבר-צור מפיו של מידען יהודי אפגאני.גרסה נוספת של היצירה פורסמה על ידי מוריס אפשטיין. מדיה וקבצים בנושא משלי סנדבר בוויקישיתוף משלי סנדבאר, באתר folkmasa.org About the Book Tales of Sendebar | PublishersRow.com, publishersrow.com
רדיושק

רדיושק (באנגלית: RadioShack) היא חברת קמעונאות אמריקאית בתחום האלקטרוניקה שהוקמה בשנת 1921. החברה נודעה במכירת רכיבים אלקטרוניים לחובבים, ציוד רדיו ועוד. רדיושק הוקמה בשנת 1921 על ידי האחים תאודור ומילטון דויטשמן, שרצו לספק ציוד לתחום הרדיו החובבני. הם פתחו חנות בודדת בבוסטון בשם "Radio Shack", מונח המתייחס למבנה קטן שהכיל ציוד רדיו על גבי ספינות. שם החנות נבחר על ידי עובד בשם ביל האליגן, שהמשיך לייסד את חברת Hallicrafters. בשנת 1962, נרכשה רדיושק על ידי תאגיד טנדי (Tandy Corporation), מה שהוביל לשינוי המיקוד ממכשירי רדיו לרכיבים אלקטרוניים לחובבים. בשיאה בשנת 1999, הפעילה טנדי מעל 8,000 חנויות רדיושק בארצות הברית ובעולם. בתחילת המאה ה-21, החברה חוותה ירידה ממושכת. בפברואר 2015, לאחר שנים של משברים ניהוליים והפסדים רצופים, הוצאה החברה מהבורסה של ניו יורק והגישה בקשה לפשיטת רגל. במאי 2015, נכסי החברה, כולל שם המותג "RadioShack " והקניין רוחני, נרכשו על ידי General Wireless, חברה בת של Standard General, תמורת 26.2 מיליון דולר. במרץ 2017, General Wireless הגישה בקשה לפשיטת רגל נוספת, ורדיושק סגרה מספר חנויות והחלה למקד את פעילותה בעיקר באינטרנט. בנובמבר 2020, נרכשה רדיושק על ידי Retail Ecommerce Ventures, והחלה לפעול בעיקר כאתר מסחר אלקטרוני עם רשת חנויות עצמאיות ומזכייניות. במאי 2023, נרכשה רדיושק על ידי קבוצת Unicomer מבוססת בסלבדור, אחת מזכייניות הגדולות ביותר של רדיושק במרכז אמריקה, דרום אמריקה והקריביים. אתר האינטרנט הרשמי של רדיושק (באנגלית) מדיה וקבצים בנושא רדיושק בוויקישיתוף רדיושק, ברשת החברתית פייסבוק רדיושק, ברשת החברתית אקס (טוויטר) רדיושק, ברשת החברתית אינסטגרם רדיושק, באתר פינטרסט Silver, H. Ward (באוגוסט 2013). Ham Radio For Dummies. Wiley Publishing. ISBN 9780764559877. {{cite book}}: (עזרה) Brickley, Peg (13 במאי 2015). "Standard General Wins Auction of RadioShack Brand". Wall Street Journal (באנגלית אמריקאית). נבדק ב-21 באוגוסט 2019. {{cite news}}: (עזרה) "Last Chance For Store Closing Deals At Your Neighborhood RadioShack! Come Innovate With Us One Last Time" (הודעה לעיתונות). 26 במאי 2017. נבדק ב-30 במאי 2017. {{cite press release}}: (עזרה) Release, Press (2023-05-30). "Radioshack Global brand now acquired by the Unicomer Group". St Vincent Times (באנגלית אמריקאית). נבדק ב-2023-08-02.
מסיה

האם התכוונתם ל... שארל מסיה – אסטרונום צרפתי קטלוג מסיה – רשימת עצמים אסטרונומיים אשר הוכנה על ידי האסטרונום הצרפתי שארל מסיה תחת השם "קטלוג של ערפיליות וצבירי כוכבים" ופורסמה ב-1771 מרק מסיה – שחקן הוקי קרח קנדי מואסיה – פרובינקיה רומית (בלטינית קלאסית: מוֹיְסְיָה, בלטינית מאוחרת: מֶסְיָה)
אודל בקהאם ג'וניור

אודל קורנליוס בקהאם ג'וניור (באנגלית: Odell Cornelious Beckham Jr; נולד ב-5 בנובמבר 1992), ידוע גם בראשי התיבות OBJ, הוא שחקן פוטבול אמריקאי המשחק בעמדת הוייד רסיבר במיאמי דולפינס מה-NFL. בקהאם נולד בבאטון רוז', לואיזיאנה, ושיחק פוטבול מכללות בלואיזיאנה טייגרס, ונכנס לקבוצת השנה ב-NCAA ב-2013. הוא נבחר על-ידי ניו יורק ג'איינטס בסיבוב הראשון בדראפט ה-NFL ב-2014. ב-2012, פתח בקהאם במשחק הפרו בול בשנתו הראשונה במכללות, וזכה בפרס פול הורנונג בתום עונתו השניה ב-2013. בעונתו הראשונה במדי הניו יורק ג'איינטס, בקהאם שבר מספר שיאי רוקי ב-NFL, למרות שהחמיץ את 4 המשחקים הראשונים לעונה עקב פציעה. בקהאם הפך לשחקן הראשון שרשם יותר מ-75 רספשנס, 1100 יארדים ו-10 טאצ'דאונים בעונת הרוקי שלו, ושבר את שיא הרוקי לממוצע היארדים הגבוה ביותר למשחק. במהלך המחזור ה-12 בעונתו הראשונה, בקהאם תפס את תשומת הלב כשעשה טאצ'דאון ביד אחת תוך-כדי שהוא נופל אחורנית במהלך משחק סאנדיי נייט פוטבול נגד דאלאס קאובויס, ומספר רב של ספורטאים ועיתונאים תיארו את התפיסה הזו כגדולה בהיסטוריה. בקהאם זכה בפרס רוקי ההתקפה לשנת 2014. מדיה וקבצים בנושא אודל בקהאם ג'וניור בוויקישיתוף אודל בקהאם ג'וניור, ברשת החברתית פייסבוק אודל בקהאם ג'וניור, ברשת החברתית אקס (טוויטר) אודל בקהאם ג'וניור, ברשת החברתית אינסטגרם "סטטיסטיקות - אודל בקהאם ג'וניור", באתר Pro-Football-Reference.com (ארכיון) אנדרו גריבל, "אליפות המכללות 2012 החייתה את דראפט ה-NFL", באתר The Birmingham News, ‏12 במאי 2014 (ארכיון) "אודל בקהאם עם תפיסת השנה", באתר NFL.com דרך יוטיוב, ‏24 בינואר 2015 (ארכיון) ג'ולי באדווין, "המדיה החברתית רועשת אחרי התפיסה יוצאת הדופן של אודל בקהאם ג'וניור", באתר NOLA.com, ‏24 בנובמבר 2014 (ארכיון)
מלחמת האזרחים הביזנטית (1321–1328)

מלחמת האזרחים הביזנטית בשנים 1321–1328 הייתה סדרה של סכסוכים בין הקיסר הביזנטי אנדרוניקוס השני פלאיולוגוס לנכדו אנדרוניקוס השלישי פלאיולוגוס על השליטה באימפריה הביזנטית. מיכאל התשיעי היה בנו של אנדרוניקוס השני, והיה שליט שותף והבא בתור לירושה. הוא היה גם אביו של אנדרוניקוס השלישי ושל בן נוסף בשם מנואל. בשנת 1320, אנדרוניקוס השלישי גרם בטעות למותו של אחיו מנואל, ולאחר מכן אביהם מת בצערו. הרצח וההתנהגות המופקרת הכללית של אנדרוניקוס השלישי וחבורתו, בעיקר הנצר הצעירים של החמולות האריסטוקרטיות הגדולות של האימפריה, הביאו לקרע עמוק ביחסים בין אנדרוניקוס הצעיר לסבו. לאנדרוניקוס השלישי היו תומכים רבים, ובראשם יוחנן קנטקוזנוס וסירגיאנס פלאיולוגוס, שקנו לעצמם מושלים בתראקיה, שם חוסר שביעות הרצון מהקיסר הישן הייתה גבוהה. בחג הפסחא 1321, אנדרוניקוס השלישי ברח מהבירה לאדריאנופול, שם הקים את חצרו ויזם התקוממות נגד סבו. סירגיאנס פלאיולוגוס הוביל צבא גדול לעבר הבירה, ואילץ את הקיסר הזקן לנהל משא ומתן. ב-6 ביוני 1321 נחתם הסכם שלום, לפיו הוכר אנדרוניקוס השלישי כקיסר שותף והוקצו לו תראקיה ומחוזות במקדוניה, בעוד השאר, כולל קונסטנטינופול, נשארו תחת אנדרוניקוס השני, שכקיסר בכיר, ינהל גם את מדיניות החוץ של האימפריה. הסכם השלום משנת 1321 לא נמשך זמן רב, שכן שניהם ניהלו מדיניות חוץ עצמאית כמעט. בתוך הפלג של אנדרוניקוס השלישי נוצר קרע בין סירגיאנס לבין megas domestikos יוחנן קנטקוזנוס. סירגיאנס הרגיש שהוא לא תוגמל מספיק על תמיכתו, והוא גם התרעם על החסד הרב שהפגין אנדרוניקוס השני לקנטקוזנוס. יתר על כן, יש גם סיפור שאנדרוניקוס השלישי ניסה לפתות את אשתו של סירגיאנס. כתוצאה מכך, בדצמבר 1321 החליף סירגיאנס את התמיכה לקיסר הישן, ונמלט לקונסטנטינופול. זכה בתואר megas doux, ואז שכנע את אנדרוניקוס השני לחדש את המלחמה. לאחר שמספר ערים באזור קונסטנטינופול עברו לידי אנדרוניקוס הצעיר יותר, הסכם נוסף ב-Epibates ב-17 ביולי 1322 החזיר את המצב לקדמותו. ההסכם הזה בין הסבא לנכד הותיר את סירגיאנס במצב מביך. לאחר שנכשל במאמציו, הוא החל לתכנן להתנקש בחייו של אנדרוניקוס השני ולתפוס את כס המלכות לעצמו. העלילה סוכלה עם זאת, וסירגיאנס נידון למאסר עולם. ב-2 בפברואר 1325 הוכתר אנדרוניקוס השלישי רשמית כקיסר שותף על ידי סבו. אף על פי שבמהלך הסכסוך הזה הייתה לחימה מועטה, להשפעות הייתה השפעה רבה על האימפריה: תנועות חיילים מתמדות מאיכרים שנגבו הקטינו את הייצור החקלאי והמסחר הופסק קשות. בפברואר 1327 התרחש סכסוך חדש בין אנדרוניקוס השלישי פלאיולוגוס לסבו אנדרוניקוס השני פלאיולוגוס, אך הפעם מדינות הבלקן היו מעורבות במלחמה. בצדו של אנדרוניקוס השני פלאיולוגוס עמד המלך הסרבי סטפן דצ'נסקי, ואילו אנדרוניקוס השלישי היה בעל ברית עם הקיסר הבולגרי מיכאל שישמן על פי תנאי הסכם צ'רנומן. קרבות נערכו על שטחי מקדוניה ולאחר ניצחונות אלו שטחים אלו יחד עם העיר סלוניקי עברו לידיו של אנדרוניקוס השלישי פלאיולוגוס. בינואר 1328 נכנסו אנדרוניקוס השלישי פלאיולוגוס ומפקדו יוחנן קנטקוזנוס לסלוניקי. לאחר הניצחונות הללו במקדוניה, החליט אנדרוניקוס השלישי לכבוש את קונסטנטינופול ובמאי 1328 הוא נכנס לעיר ואילץ את סבו להתפטר וקיבל את השלטון. שנתיים לאחר מכן נלקח הקיסר הזקן למנזר שם מת ב-13 בפברואר 1332. עם אנדרוניקוס השלישי פלאיולוגוס (1328–1341) הגיע דור חדש עם יוחנן קנטקוזנוס כמנהיג, שהיה אחראי על הפוליטיקה בעוד אנדרוניקוס השלישי היה אחראי על הצבא. מלחמת האזרחים התישה את האימפריה, ערך הכסף ירד, אבל הממשלה החדשה דאגה לחוק ולבתי משפט.
ההשבעה של רתרפורד הייז לנשיאות ארצות הברית

ההשבעה של רתרפורד הייז לנשיאות ארצות הברית התקיימה ביום שני, 5 במרץ 1877, בבניין הקפיטול בוושינגטון הבירה, ארצות הברית. זו הייתה ההשבעה ה-23 וסימנה את תחילת כהונתם היחידה בת ארבע השנים של רתרפורד הייז כנשיא וויליאם א. וילר כסגן הנשיא. כש-4 במרץ 1877 חל ביום ראשון הושבע הייז בחדר האדום של הבית הלבן ב-3 במרץ, והפך לנשיא הראשון שהושבע בבית הלבן. טקס זה נערך בחשאי תחת אבטחה הדוקה, שכן הבחירות לנשיאות בשנה הקודמת היו כה סוערות עד כדי כך שהנשיא היוצא יוליסס ס. גרנט חשש מהתקוממות מצד תומכיו של סמואל טילדן, תוך שהוא מבטיח שכל ניסיון של המפלגה הדמוקרטית לחבל בטקס ההשבעה הפומבי ייכשל. לאחר שהושבע כבר בחשאיות הושבע שוב הייז בפומבי יומיים לאחר מכן, וכיהן כנשיא עד 4 במרץ 1881. הייז הפך לנשיא הראשון שלא קרא לאלוהים או לאישיות עליונה בנאום ההשבעה שלו. מדיה וקבצים בנושא ההשבעה של רתרפורד הייז לנשיאות ארצות הברית בוויקישיתוף Ken Drexler, Research Guides: U.S. Presidential Inaugurations: A Resource Guide: Introduction
הספרייה של מדינת ניו יורק

ספריית מדינת ניו יורק (באנגלית: New York State Library) היא ספריית מחקר באולבני, ניו יורק, ארצות הברית. היא הוקמה בשנת 1818 כדי לשרת את שלטונות המדינה והיא חלק ממחלקת החינוך של מדינת ניו יורק. הספרייה היא מהגדולות בעולם במספר הפריטים המוחזקים, עם למעלה מ-20 מיליון פריטים מקוטלגים בשנת 2011. הספרייה והמוסדות המקבילים שלה, מוזיאון מדינת ניו יורק וארכיון מדינת ניו יורק, ממוקמים במרכז החינוך התרבותי, שהוא חלק מהאמפייר סטייט פלאזה, קומפלקס גדול של משרדי ממשל במרכז העיר אלבני. ספריית מדינת ניו יורק הייתה ממוקמת בעבר בקפיטול של מדינת ניו יורק ולאחר מכן עברה לשדרת וושינגטון בבניין החינוך של מדינת ניו יורק. הספרייה נפתחה לקהל הרחב ב-1855. מלוויל דיואי היה הספרן הראשי מ-1888 עד 1905. הוא הציב את הרף המקצועי והקים מחלקת ספרי ילדים ונוער. דיואי גם יזם ספריות נודדות, עם כ-100 ספרים שנשלחו לקהילות שהיו ללא ספריות ציבוריות. מערכת הספריות הנודדות של ניו יורק הייתה לעיתים קרובות מודל עבור מדינות אחרות. ב-1896 הוקמה גם מחלקה לעיוורים. ג'יימס אינגרסול ווייר ניהל את הספרייה מ-1908 עד 1938. ב-29 במרץ 1911 שריפה פגעה במבנה, פגעה באוספים, והרסה כ-450,000 ספרים ו-270,000 כתבי יד כולל כמה מהרישומים ההיסטוריים המתעדים את ניו יורק. מדיה וקבצים בנושא הספרייה של מדינת ניו יורק בוויקישיתוף אתר האינטרנט הרשמי של הספרייה של מדינת ניו יורק הספרייה של מדינת ניו יורק, ברשת החברתית אקס (טוויטר) "About the New York State Library". New York State Education Department. 20 במרץ 2010. אורכב מ-המקור ב-2 באפריל 2012. נבדק ב-2019-12-26. {{cite web}}: (עזרה) Murray, Stuart (2009). The Library: An Illustrated History. Skyhorse Publishing. p. 180. Paulson, P. J. (1978). Dictionary of American Library Biography. Colorado: Libraries Unlimited, Inc. pp. 576–579. ISBN 0872871800. Roseberry, Cecil R. (1964). Capitol Story. Albany: State of New York.